b"\n_START_ARTICLE_\nSegle XXXVIII aC\n_START_SECTION_\nPol\xc3\xadtica\n_START_PARAGRAPH_\nLa civilitzaci\xc3\xb3 avan\xc3\xa7a arreu. A Europa hi ha les primeres ciutats planificades al voltant de centres de reuni\xc3\xb3, que s\xc3\xb3n alhora indrets fortificats per defensar-se dels pobles enemics  A Egipte apareix la cultura de Maadi, que fa de pont amb les cultures del Llevant i Uruk.\n_START_SECTION_\nEconomia i societat\n_START_PARAGRAPH_\nLes terres del sud d'Egipte exporten pedres aptes per fer eines resistents als pobles de la zona. En canvi a la riba Mediterr\xc3\xa0nia s'incrementa el comer\xc3\xa7 de productes manufacturats de cuir._NEWLINE_Un fort terratr\xc3\xa8mol destrueix gran part de les viles de Xipre.\n_START_SECTION_\nInvents i descobriments\n_START_PARAGRAPH_\nS'introdueixen els primers elements de c\xc3\xa0lcul, unes pedretes de forma i mida peculiar que servien per comptar productes agr\xc3\xadcoles i ramaders\xc2\xa0(del nom llat\xc3\xad d'aquestes pedres, calculi, deriva justament el nom d'aquesta disciplina)."